CELEX: 32019R0978
Language: fi
Date: 2019-06-14 00:00:00
Title: Komission asetus (EU) 2019/978, annettu 14 päivänä kesäkuuta 2019, poikkeuksen myöntämisestä Euroopan parlamentin ja neuvoston asetuksen (EY) N:o 852/2004 liitteen II tiettyihin säännöksiin, jotka koskevat nestemäisessä muodossa olevien öljyjen ja rasvojen merikuljetuksia, annetun asetuksen (EU) N:o 579/2014 liitteen muuttamisesta (ETA:n kannalta merkityksellinen teksti.)

17.6.2019   
               
               
                  FI
               
               
                  Euroopan unionin virallinen lehti
               
               
                  L 159/26
               
            
         KOMISSION ASETUS (EU) 2019/978,
         annettu 14 päivänä kesäkuuta 2019,
         poikkeuksen myöntämisestä Euroopan parlamentin ja neuvoston asetuksen (EY) N:o 852/2004 liitteen II tiettyihin säännöksiin, jotka koskevat nestemäisessä muodossa olevien öljyjen ja rasvojen merikuljetuksia, annetun asetuksen (EU) N:o 579/2014 liitteen muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon elintarvikehygieniasta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 852/2004 (1) ja erityisesti sen 13 artiklan 2 kohdan,
         sekä katsoo seuraavaa:
         
                     (1)
                  
                  
                     Komission asetuksessa (EU) N:o 579/2014 (2) säädetään poikkeuksesta asetuksen (EY) N:o 852/2004 liitteessä II olevan IV luvun 4 kohtaan siltä osin kuin on kyse ihmisravinnoksi tarkoitettujen tai todennäköisesti käytettävien nestemäisessä muodossa olevien öljyjen ja rasvojen kuljetuksesta merialuksissa tietyin edellytyksin.
                  
               
                     (2)
                  
                  
                     Nämä edellytykset koskevat laivavarusteita ja -käytäntöjä ja kriteereitä niiden aineiden osalta, joita saa kuljettaa merialuksessa edeltävänä lastina. Aineet, jotka täyttävät nämä kriteerit, on lueteltu asetuksen (EU) N:o 579/2014 liitteessä (hyväksyttävien edeltävien lastien luettelo).
                  
               
                     (3)
                  
                  
                     Euroopan elintarviketurvallisuusviranomainen, jäljempänä ’elintarviketurvallisuusviranomainen’, arvioi 24 päivänä marraskuuta 2016 antamassaan tieteellisessä lausunnossa (3), voidaanko metyyliasetaatti, etyyli-tert-butyylieetteri, ammoniumsulfaatti ja kalsiumlignosulfonaatti hyväksyä edellisiksi lasteiksi. Elintarviketurvallisuusviranomainen totesi, että metyyliasetaatti ja etyyli-tert-butyylieetteri täyttävät edeltäväksi lastiksi hyväksymistä koskevat kriteerit, että ammoniumsulfaatin osalta ainoastaan elintarvikekäyttöön kelpaavat tuotteet täyttävät hyväksymiskriteerit ja että kalsiumlignosulfonaatti ei täytä kyseisiä kriteereitä.
                  
               
                     (4)
                  
                  
                     Sen vuoksi on aiheellista muuttaa asetuksen (EU) N:o 579/2014 liitteessä olevaa hyväksyttävien edeltävien lastien luetteloa.
                  
               
                     (5)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetuksen (EU) N:o 579/2014 liite tämän asetuksen liitteen mukaisesti.
         
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 14 päivänä kesäkuuta 2019.
            
               
                  Komission puolesta
               
               
                  Puheenjohtaja
               
               Jean-Claude JUNCKER
            
         
         
            (1)  EUVL L 139, 30.4.2004, s. 1.
         
            (2)  Komission asetus (EU) N:o 579/2014, annettu 28 päivänä toukokuuta 2014, poikkeuksen myöntämisestä Euroopan parlamentin ja neuvoston asetuksen (EY) N:o 852/2004 liitteen II tiettyihin säännöksiin, jotka koskevat nestemäisessä muodossa olevien öljyjen ja rasvojen merikuljetuksia (EUVL L 160, 29.5.2014, s. 14).
         
            (3)  EFSA Journal 2017;15(1):4656.
      
      
         
            LIITE
            Muutetaan asetuksen (EU) N:o 579/2014 liite seuraavasti:
            
                        1)
                     
                     
                        Lisätään 2-etyyliheksanolia koskevan kohdan jälkeen kohta seuraavasti:
                        
                                    ”Etyyli-tert-butyylieetteri
                                 
                                 
                                    637-92-3”
                                 
                              
                  
                        2)
                     
                     
                        Lisätään metanolia koskevan kohdan jälkeen kohta seuraavasti:
                        
                                    ”Metyyliasetaatti
                                 
                                 
                                    79-20-9”